Hakkin Bil'adama a Nijeriya
Litinin, Mayu 20, 2013 Karfe 09:13
Shugabannin kungiyar Boko Haram ta Najeriya Tweet
Kungiyar rajin kare hakkin bil adama ta Amnesty Int’l, ta ce matakan da jami’an tsaron Nijeriya ke daukawa game da kungiyar Boko Haram na dada yamutsa al’amura.
A wani sabon rahotonta da ya fito yau Alhamis, kungiyar ta Amnesty ta ce jami’an tsaron sun tafka aika-aikar cin zarafin bil’adama, ciki har da kame ba bisa ka’ida ba, da kuntatawa da kuma kashe-kashen da su ka saba wa doka.
Kungiyar ta ce, aika-aikar Boko Haram, gami da matakan da jami’an tsaron ke daukawa, sun haddasa tashe-tashen hankula masu maimaita kansu, da kuma kara firgitarwa a Nijeriya.
Salil Shetty, Sakatare-janar din kungiyar ta Amnesty a Nijeriya, ta yi kira ga gwamnatin Nijeriya da ta kare ‘yan kasar daga Boko Haram, to amman bisa tanajin doka da oda.
Rundunar Tsaron Nijeriya ta Hadin Gwiwa (JTF), ta karyata wasu rahotannin watan jiya da ke nuna cewa, sojoji sun hallaka akalla mutane 30, tare da kona shaguna da gidaje a birnin Maiduguri, a matsayin martanin wani harin bam din da aka kai masu. A bayanin da ta yi a wancan lokacin, JTF ta ce sam babu wata shaida ta kashe-kashen da su ka saba wa doka, da kuntatawa, da kone-kone da kame ba bisa ka’ida ba da hukumar ta JTF ta aikata a jihar Borno.
Sauko Da SautiMedium Quality(1.95 MB)Low Quality(25.27 MB) Zabi Fitattun ‘Yan Kwallon Kafa na Afirka Wadanda Aka Fi Dubawa Ana Zargin Wani Dan Sanda Da Cin Amanar Abokan Aikinsa An Kai Farmaki Ta Sama Kan Sansanonin Boko Haram An Kashe Mutane Da Dama A Farmakin Garin Daura Wasu 'Yan Bidiga Sun Gamu Da Fushin 'Yan Jihar Adamawa An Kafa Dokar Hana Fita A Birnin MaiduguriMost DiscussedAn Bada umurnin Daukar Duk Wani Matakin Wanzar Da Zaman Lafiya A Najeriya (3)An Kafa Dokar-Ta-Baci A Jihohi Uku A Najeriya (2)An Tura Karin Sojoji Zuwa Jihohi 3 A Najeriya (2)Ana Zargin Wani Dan Sanda Da Cin Amanar Abokan Aikinsa (1)Most Listened Shirin Safe Tattaunawa da Jibrin Khalid Kan Damke Dan Sanda Dan Kabilar Eggon - 2:35 Shirin Safe Shirin Safe Shirin Safe PodcastRSSMail SubscriptionTafi Da Gidanka